Moism
Moism oli Vana-Hiina filosoofiline õpetus, mille arendasid välja Mozi (umbes 470 – 391 eKr) õpilased. See oli konfutsianismi, taoismi ja legismi kõrval üks neljast peamisest filosoofilisest koolkonnast sõdivate riikide ajastul (475–221 eKr). Moism kaotas mõjukuse Qini dünastia ajal (221–206 eKr), mil võeti ametlikuks filosoofiaks legism ning suruti teised mõttekoolkonnad alla (hävitati ka mitu moismi klassikalist teost). Järgmised dünastiad alates Hani dünastiast (206 eKr – 210 pKr) võtsid riigi ametlikuks filosoofiaks konfutsianismi, mis viis moismi aeglase hääbumiseni.